經數:一九六九

經名:樂邦文類卷第一

頁數:一五一

上	欄

方者不曉. □譯部別也

佛說觀無量壽佛經一卷   養字函

宋元嘉中○良耶舍譯

此經單本藏中無重譯之文. 亦名淨除業

障生諸佛前經

後出阿彌陀佛偈經一卷   養字函

後漢失譯

此經唯五十六句偈頌. 說法文體簡古. 古

今不得而評

阿彌陀[&FFFF]#音聲王陀羅尼經一卷   羔字函

1失譯

2以上二經謂之失譯者. 失去譯師名也. 有

不曉者. 謂不譯名失譯. 不譯則梵書矣

般舟三昧經一部三卷. 罪字函

後漢月支三藏支婁迦讖譯

藏中有大方等大集賢護經跋陂經. □與

般舟同本異譯. 專說現在佛悉在前立三

昧. 九十日中觀想稱誦彌陀. 摩訶止觀常

行三昧所準之經也

佛說如來烏瑟□沙最勝總持經一卷   高字

函

大宋太宗朝西天三藏法天奉詔譯

此經無量壽佛. 說神□爲衆生延壽. 命終

卽得往生極 樂

無量壽如來修觀行供養儀軌一卷   迪字函

大興善寺三藏不空奉詔譯

此儀軌. 結壇誦□. 專期往生

無量壽優波提舍論一卷. 堂字函

婆□婁菩薩造. 元魏天竺三藏菩提留

中	欄

支譯

婆□婁豆. 此□天親. 天台十疑論所指往

生論卽此也. 3此論通伸淨土諸經. 或能觀

之甚資淨行

阿彌陀經不思議神力傳   養字函

此傳失載造傳人名. 與小本彌陀經同卷.

往生神□在內

集諸經禮懺儀二卷   群字函

上卷唐沙門智昇集. 上半卷通禮諸佛. 下

半卷別以偈頌禮讚西方. 及懺悔發願等

文. 下卷比丘善導揀示專修西方要義. 及

集記諸祖六時禮讚淨土偈頌等

以上經論傳集一十六種. □專談淨土. 故十

疑論云. 藏中有數十餘部經論. 殷勤指授勸

生西方是也. 先賢謂淨土但有七經者. 其不

審乎

法華經   彌陀跡中化緣之始

化城喩品曰. 過去有佛. 名大通智勝. 其佛未

出家時. 有十六子. 皆以童子出家而爲沙彌.

爾時彼佛. 說是經已. 卽入靜室八萬四千劫.

是時十六菩薩. 知佛入室. 各升法座. 爲四部

衆. 廣說分別妙法華經. 一一皆度六百八十

萬億那由他□河沙等衆生. 是十六菩薩所

化衆生. 世世所生與菩薩俱. 十六沙彌. 今於

十方現在說法. 乃至云. 西方二佛. 一名阿彌

陀. 第十六我釋迦牟尼. 爾時所化衆生. 汝等

諸比丘. 及我滅度後未來世中聲聞弟子是

也. 若如來自知涅槃時到. 便集諸菩薩及聲

聞衆. 爲說是經

下	欄

台宗明法華本跡. 跡中以大通爲首. 此文

乃有三意. 一昔日共結緣(從是時十六菩薩下)二中間

相逢値(從是十六菩薩下)三今日還說法華(從若如來下)此

三總括跡中一期他化盡矣. 釋迦旣爾. 彌

陀亦然. 良以十六王子. 於大通時覆講. 爲

物結緣. 其諸王子. 各得成佛. 西方號阿彌

陀. 以果驗因. 彌陀爾時乃爲第九王子. 爲

衆講說. 是知. 彌陀爲物結緣明矣. 故妙

4玄六云. 大通爲結大乘之首. 彼佛八千劫

說經. 十六王子八萬四千劫覆講. 于時聽

衆. 或當座已悟. 或中間得入. 或近化始得

卽斯意也. 如是銓量非唯顯. 佛佛施化道

同. 抑亦知. 古往今來生淨土者. □第九王

子當時結緣之衆矣

悲華經.    三聖因願授記名號

往昔過□河沙阿僧祇劫有世界. 名[&FFFF]#提嵐.

劫名善持. 有轉輪王. 名無諍念. 主四天下. 有

一大臣. 名曰寶海. 是梵志種時生一子. 有三

十二相八十種好. 常光一尋生時. 有百千諸

天. 來共供養. 因爲作字. 號曰寶藏. 其後出

家. 剃除5須髮. 成菩提道. 還號寶藏. 如來廣

爲聖王說於正法. 王請如來及諸聖衆. 三月

供養. 王有千子. 王及千子. 如是供養. 滿二百

五十歲. 各各向佛及比丘僧. 悔諸不及. 爾時

如來. 卽入三昧放大光明. 現十方世界. 或有

世界五濁弊惡. 或有世界淸淨微妙等. 王白

佛言. 諸菩薩等. 以何業故取淨世界. 以何業

故取不淨世界. 佛言. 菩薩以願力故. 取淸淨

土. 離五濁惡. 復有菩薩. 以願力故. 心五濁

經數:一九六九

經名:樂邦文類卷第一

頁數:一五二

上	欄

國. 王言. 我今眞實欲得菩提. 不願取不淨佛

土. 我已先於十歲之中. 端坐思惟. 莊嚴淸淨

佛土. 我今發願. 願成道時. 世界之中. 無有

地獄畜生餓鬼. 衆生皆作金色. 人天無別. 無

有女人等. 一化生壽命無量. 世界淸淨無有

臭穢. 所有宮殿. 種種莊嚴. 如第六天. 餘佛

世界. 若有衆生. 聞我名者. 修諸善本. 欲生

我界. 願其命終. 必定得生. 唯除五逆誹謗聖

人破壞正法等(安養記云. 悲華經備有二十四願. 但文略耳)輪王發深

願已. 佛卽告曰. 大王汝見西方過百千萬億

佛土. 有尊音王如來世界. 淸淨莊嚴悉如大

王所願. 如是四佛出現. 入滅過一□河沙阿

僧祇劫. 入第二□河沙阿僧祇劫. 是時世界

轉名安樂. 汝於是時. 當得作佛. 號無量壽

如來等. 爾時寶藏如來. 尋爲第一不□太子

授記曰. 汝觀天人三惡一切衆生. 生大悲心.

欲斷衆生諸苦惱故. 欲令衆生住安樂故. 今

當字汝爲觀世音. 無量壽佛般涅槃已. 彼土

轉名一切珍寶所成就世界. 種種莊嚴. 安樂

世界所不及也. 汝成菩提道. 號1遍出一切光

明功德山王如來. 又告第二尼摩太子. 汝今

所願. 取大世界. 如汝所願. 汝當成菩提道. 號

曰善住珍寶山王如來. 由汝取大世界故. 因

是字汝爲得大勢至(三聖因願授記劫國名號經. 涉第二第三以上. 但略錄耳)

一向出生菩薩經  彌陀因行成就衆生

佛言. 我念過去廣大無量無邊阿僧祇劫. 有

佛號寶功德威宿劫王. 彼佛將入涅槃. 爲衆

廣說法本陀羅尼. 時有輪王. 名曰持火. 王有

太子. 名曰不思議勝功德. 生年十六. 從彼如

中	欄

來. 聞是法本. 卽於七萬歲中. 精勤修習. 未曾

睡眠. 亦不偃側. 端坐一處. 不貪財寶及以王

位. 不樂自身. 得値九十億百千那由他佛. 諸

佛脫法. 盡能聞持修習. 厭家剃髮而作沙門.

作已復於九萬歲中. 修習此陀羅尼. 復爲衆

生. 分別顯示. 一生之中. 力精敎化. 令八十億

百千那由他衆生得發道心. 積功累德. 住不

退地. 爾時不思議勝功德比丘. 豈異人乎. 卽

阿彌陀如來是也(經在大藏知字函)

無量壽經  法藏比丘發願莊嚴妙土

過去久遠錠光佛出世. 如是次第至五十三

佛. 名世自在王. 彼佛世中. 有一國王. 聞佛

說法. 心懷悅豫. 棄國棄王而作沙門. 號曰法

藏. 高才勇哲. 與世超異. 佛說法言. 譬如大

海. 人以2昇量. 經歷劫數. 尙可窮底得其妙

寶. 有人至心精進. 心道不止. 何願不得. 佛因

廣說二百一十億佛刹天人之善惡國土之粗

妙. 法藏聞說. 皆悉□見. 發起勝願. 其心寂

靜. 志無所著. 重白佛言. 唯垂聽察. 如我所願.

當具說之. 設我得佛. 國有地獄餓鬼畜生者

不取正覺(云云)法藏說四十八願已. 大地震動.

天雨妙華. 法藏誠諦不虛. 超出世間. 一向專

志. 莊嚴妙土. 敎化安立無數衆生. 住於無上

正眞之道. 今已成佛. 現在西方安樂世界. 其

國七寶奇麗. 超十方界. 無有須彌日月大海

溪渠井谷等. 亦無四惡趣. 亦無春夏秋冬. 不

寒不熱. 常和調適. 其諸衆生功德善力行業

之地. 故能爾耳

彌陀偈經	彌陀本願取土之相

下	欄

惟念法比丘	乃從世饒王

發願喩諸佛	誓二十四章

世世見諸佛	垓數無有量

不廢宿命行	功德遂具成

世界名淸淨	得佛號無量

國界平夷易	□樂多上人

佛壽十方沙	光明普無邊

菩薩及弟子	不可算稱量

若欲見彼佛	莫疑亦莫3慮

有疑在胎中	不合五百年

不疑生4基坐	叉手無量前

願欲遍十方	須□則旋還

首楞嚴經   勢至獲念佛圓通

大勢至法王子. 與其同倫五十二菩薩. 卽從

座起. 頂禮佛足. 而白佛言. 我憶往昔□河沙

劫. 有佛出世. 名無量光. 十二如來相繼一劫.

其最後佛名超日月光. 彼佛敎我念佛三昧.

譬如有人一專爲憶. 一人專忘. 如是二人. 若

逢不逢. 或見非見. 二人相憶. 二憶念深如是.

乃至從生至生. 同於形影. 不相乖異. 十方如

來. 憐念衆生. 如母憶子. 若子逃逝. 雖憶何

爲. 子若憶母. 如母憶時. 母子歷生不相違遠.

若衆生心憶佛念佛. 現前當來. 必定見佛. 去

佛不遠. 不假方便. 自得心開. 如染香人身有

香氣. 此則名曰香光莊嚴. 我本因地. 以念佛

心. 入無生忍. 今於此界. 攝念佛人. 歸於淨

土. 佛問圓通. 我無選擇. 都攝六根. 淨念相

繼. 得三摩提. 斯爲第一

長水疏曰. 無量壽亦名無量光. 一專爲憶

經數: 一九六九

經名: 樂邦文類卷第一

頁數: 一五三

上	欄

如佛. 一人專忘. 謂不念者. 如是衆生見

佛不定. 故云若逢不逢等. 佛與衆生憶念

相應. 故如形影. 念佛心者. 初卽以生滅心

緣佛相好. 專注一境心無間. 然見佛相好.

如鏡現像. 復觀所念之佛. 俱爲虛妄. 本無

自性. 從念想現. 故能念之心已起. 未起自

何而有. 不見一法畢竟空寂. 本來離念. 離

念相者. 等虛空界. 無所不遍. 法界一相. 卽

是如來平等法身. 故曰入無生忍. 我旣得

度. 衆生與我無異. 無異之性互相關涉. 故

念佛者. 我皆攝之. 念屬意根. 意卽諸根所

依. 故云都攝. 念卽無念. 故云淨念. 不以念

間故云相繼. 集解曰. 以證驗修. 念佛之心.

不可單約事解. 念存三觀. 佛具三身. 心破

三惑. 無生忍位. 方可得入

鼓音王經	彌陀國城父母親屬

佛在贍波大城. 法會說西方安樂世界阿彌

陀佛. 若人能持名號. 臨欲終時. 彼佛大衆.

往此人所. 令其得見. 見已歡悅. 所生之處. 永

離胞胎穢欲之形. 寶蓮華中. 自然化生. 其國

號淸泰聖王. 其城縱廣十千由旬. 於中充滿

刹利之種. 阿彌陀佛父. 名月上轉輪聖王. 其

母名殊勝妙顔. 子名月明. 奉事弟子. 名無垢

稱. 智慧弟子. 名曰攬光. 神足精進. 名曰大

化. 魔主名曰無勝. 有提婆達多. 名曰寂靜. 若

人誦此鼓音聲王大陀羅尼. 十日十夜. 六時

專念敬禮彼佛. 堅固正念. 悉除散亂. 念念不

絶. 十日之中. 必見彼佛. 幷見十方如來及所

住處. 唯除重障鈍根之人. 所不能睹(□廣不錄)

中	欄

孤山彌陀疏曰. 鼓音王經. 旣有女人及惡

逆者. 豈非彌陀現穢土耶. 天竺決疑曰. 天

親論女人根缺不生. 鼓音王佛母. 且指初

降生時. 成正覺已. 國土隨淨. 必無女人. 其

母或轉成男子. 如此方龍女. 或復命終. 如

悉達母. 二家所說. 天竺爲正. 以經所說遠

離胞胎穢欲. 佛勸人往生故. 但對機不等.

與諸經少差降耳

阿彌陀經   極樂過十萬億佛土

從是西方. 過十萬億佛土有世界. 名曰極樂.

其土有佛. 號阿彌陀. 今現在說法

□川新疏曰. 極樂之土有四不同. 所謂同

居方便實報寂光. 前三傳傳而論. 有苦有

樂. 唯寂光乃至極之樂耳. 同居中有二. 謂

同居穢同居淨. 今經所明. 是同居淨. 佛意

意令行人至寂光之樂. 而彼未宜. 且令取

於同居之淨. 旣至彼淨. 則究竟寂光之樂

可期矣. 大哉聖人善權. 其若是乎

十疑論問曰. 西方去此十萬億佛刹. 凡夫

劣弱. 云何可到. 答爲對凡夫肉眼生死心

量說耳. 西方去此十萬億刹. 但使衆生淨

土業成者. 臨終在定之心. 卽是淨土受生

之心. 動念卽是生淨土時. 爲此觀經云. 彌

陀佛國. 去此不遠. 又業力不可思議. 一念

卽生. 不須愁遠. 又如人夢. 身雖在床. 而

心意識. 遍至他方. 生淨土亦爾. 不須疑

也

自信錄曰. 極樂去十萬億刹. 凡夫命終頃

刻至者. 自心本妙耳. 如楞嚴曰. 汝猶未明.

下	欄

一切色塵. 諸幻化相. 當處出生. 隨處滅盡

因緣和合. 虛妄有生. 因緣別離. 虛妄名滅.

殊不知生滅去來本如來藏. 常住妙明性

眞常中. 心於去來迷悟生死. 了無所得. 以

此推之. 當命終時. 染濁緣離. 故娑婆當處

幻滅. 淸淨緣合. 故極樂當處幻生. 此滅彼

生. 間不容髮. 亦何頃刻之可論乎. 抑見終

日取捨. 而未嘗取捨者矣

阿彌陀經  七日不亂感佛往生

不可以少善根福德因緣得生彼國. 若人聞

說阿彌陀佛. 執持名號. 若一日至若七日. 一

心不亂. 其人臨命終時. 阿彌陀佛. 與諸聖衆.

現在其前. 是人終時. 心不顚倒. 卽得往生

孤山疏曰. 不可以少善根得生. 則反顯可

以多善得生也. 少善謂等1閑發願散亂稱

名. 多善謂執持名號要期日限. 執謂執受.

持謂任持. 信力故執受在心. 念力故任持

不忘

□川疏曰. 福德雖多. 大略如觀經中. 三種

淨業可也. 天台判三種淨業爲散心. 十六

妙觀方名正受. 以彼例此. 福德因緣卽散

心. 一心不亂卽正受. 孤山判此經是散善.

觀經屬定善. 予不□彼說. 且普門品疏. 釋

一心稱名有事有理. 若用心存念. 不間名

事一心. 若達此心. 四性不生. 與空慧相

應. 是理一心. 用彼驗此. 一心亦然. 普門品

中. 無不亂二字. 智者尙作空慧釋之. 今云

一心不亂. 何苦貶爲散善

觀無量壽經  行三種業得生西方

經數一九六九

經名:樂邦文類卷第一

頁數:一五四

上	欄

欲生彼國者. 當修三福. 一者孝養父母. 奉事

師長. 慈心不殺. 修十善業. 二者受持三歸. 具

足衆戒. 不犯威儀. 三者發菩提心. 深信因果.

讀誦大乘. 勸進行者. 此三種業. 過去未來現

在三世諸佛淨業正因

天台觀經疏曰. 初業共凡夫. 次共二乘. 後

是大乘不共之法. 第一敬上接下慈心行

也. 修十善業. 是其止行. 身除三邪. 口離四

過. 意斷三惡. 第二在家戒. 亦卽十戒. 具

足衆戒者. 道俗備受微細. 不犯威儀者. 三

千悉不缺也. 第三發菩提心是願. 起意趣

向名爲發心. 佛果圓通. 說爲菩提. 讀誦大

乘. 明修解也. 行能運通. 說之爲乘. 妙宗

曰. 此三種1業. 得前者. 不得後後. 得後後

者. 必得前前

觀無量壽經   初修日觀送想西方

佛告韋提希. 汝及衆生. 當起想念. 正坐西向.

諦觀於日. 令心堅住. 專想不移. 見日欲沒狀

如懸鼓

觀經疏曰. 落日懸[&FFFF]#. 用標送想之方. 妙宗

曰. 繫心之法. 須觀落日者. 欲令定想趣於

西方. 是向彌陀所居處故. 卽以所見落日.

爲境想之. 今起觀中之日. 以圓人知. 能想

心本具一初依正. 今以具日之心. 緣於卽

心之日. 令本性日顯現其前. 斯乃以法界

心. 緣法界境.  起法界日. 旣皆法界. 豈不卽

空假中. 此心堅住明了. 則日觀成也

觀無量壽經   第八像觀約心觀佛

[&FFFF]#當想佛. 所以者何. 諸佛如來. 是法界身. 入

中	欄

一切衆生心想中. 是故汝等心想佛時. 是心

卽是三十二相八十隨形好. 是心作佛. 是心

是佛. 諸佛正遍知海. 從心想生. 是故應當一

心繫念. 諦觀彼佛

觀經疏曰. 諸佛如來下. 泛明諸佛. 是故應

當下. 2偏觀彌陀. 法界身者. 報佛法性身

也. 衆生心淨. 法身自在. 故言入. 如白日升

天影現百川. 明佛身自在能隨物現也. 又

法界身是佛身. 無所不遍. 法界爲體. 得此

觀佛三昧. 解入相應. 故言入心想也. 是心

作佛者. 佛本是無心淨故有. 是心是佛者.

向3問佛本是無心淨故有. 便謂條然. 故言

卽是. 始學名作. 終成卽是. 妙宗釋曰. 欲想

佛身. 須知觀體. 體是本覺起成能觀. 本覺

乃是諸佛法界之身. 以諸佛無別所證. 全

證衆生本性故也. 若始覺有功. 本覺乃顯.

故云法身從心想生. 又4復彌陀與一切佛.

一身一智應用亦然. 彌陀身顯卽諸佛身.

諸佛相明卽彌陀禮. 是故泛明諸佛. 以爲

彌陀觀體. 從法界身下. 是約感應道交釋.

從又法界身下. 5是解入相應釋. 融心解

曰. 若無初釋. 則觀非觀佛. 若無次釋. 則生

佛體殊. 二釋相成. 是今觀法. 是心作佛者.

明卽心變全性成修. 是心是佛者. 心外無

佛. 佛外無心. 旣全是心. 心豈見心. 如指不

自觸刀不自傷. 般舟所謂我所念卽見心

作佛心者. 不知心等止觀. 約此而立中觀.

般舟與此文同也. 如來恐人著相觀佛故.

於眞像之前. 示乎觀體. 令依此法而觀佛

下	欄

身. 妙宗又曰. 今之心觀. 非直於陰觀本性

佛. 乃託他佛顯乎本性. 故先明應佛入我

想心. 次明佛身全是本覺. 故應佛顯知本

性明. 託外義成. 唯心觀立. 若論作是. 卽

不思議三觀也. 以若破若立名作. 空假二

觀也. 不破不立名是. 中道觀也. 全是而

作. 則三諦俱破俱立. 全作而是. 則三諦俱

非破立. 卽中之空假名作. 能破三惑. 能立

三法. 故感他佛三身圓應. 能成我心三身

當果. 卽空假之中名是. 則全惑卽智. 全障

卽德. 故心是應佛心是果佛. 故知. 作是一

心修此三觀. 乃十六觀之總體. 一經之妙

宗. 文出此中. 義遍初後. 是故行者. 當用此

意修淨土因. 不可不知

觀無量壽經   具三種心卽得往生

若有衆生. 願生彼國者. 發三種心. 卽便往生.

何等爲三. 一者至誠心. 二者深心. 三者□向

發願心. 具三心者. 必生彼國

觀經疏曰. 至誠心者. 卽實行衆生. 至之言

專. 誠之言實. 深者佛果深高. 以心往心. 故

云深心. 亦從深理生. 亦從厚樂善根生. 故

十地經云. 入深廣心. 涅槃云. 根深難拔. 故

曰深心. 善導釋曰. 身禮拜彼佛. 口稱6場

彼佛. 意觀察彼佛. 三業眞實故名至誠心.

以眞實信心. 信知自身具足煩惱流轉三

界. 信知彌陀本願稱名下至十聲得生. 乃

至一念無有疑心. 故名深心. 凡所作爲一

切善根. 悉皆□願往生. 故名□向發願心.

具此三心. 必得生也. 若少一心. 卽不得生

經數:一九六九

經名:樂邦文類卷第一

頁數:一五五

上	欄

觀無量壽經    下品下生十念功成

下品下生者. 作不善業五逆十惡. 以惡業故.

應墮惡道. 如此愚人. 臨命終時. 愚善知識爲

說妙法敎令念佛. 此人苦逼. 不遑念佛. 善友

告言. 汝若不能念者. 應稱無量壽佛. 如是至

心令聲不絶. 具足十念. 稱南無阿彌陀佛. 稱

佛名故. 於念念中. 除八十億劫生死之罪. 命

終之時. 見金蓮華. 卽得往生

觀經疏曰. 善心相續至於十念. 或一念成

就卽得往生. 以念佛除滅罪障故. 卽以念

佛爲勝緣也. 問云何以少時心力. 而能勝

終身造惡耶. 大論自有此責. 是心雖少時.

而力猛利諦心決斷. 勝百年願力. 是心名

爲大心. 以捨身事急故. 如人入陣不惜身

命名爲健人也. 妙宗曰. 此雖造惡. 已曾修

觀. 故使臨終勸念. 定心則成. 亦是乘急戒

緩人也. 縱現世不修三昧. 亦是宿種今熟.

故十疑論云. 臨終愚善知識. 十念成就者.

□是宿善業强. 始愚知識. 作此解釋. 方合

定善之義. 若本不修三昧者. 則屬前悔有

輕重義也

觀無量壽經   韋提侍女皆得往生

說是語時. 韋提希與五百侍女. 聞佛所說. 應

時卽見極樂世界. 心生歡喜. 逮無生忍. 世尊

悉記. 皆當往生

觀經疏問曰. 論說女人根缺不生. 此經韋

提希五百侍女同生云何. 曰論說女人根

缺不生者. 就彼爲言. 生彼國者. 淨根離欲

故無女人. 身根精上. 故無根缺. 經語初生

中	欄

故. 有善心一切得往. 十疑論曰. 彼無女人.

及無盲聾□啞人. 但此處女人及盲聾□

啞人. 心念彌陀悉生彼國

阿彌陀經    以疑惑心生西方界邊

佛言其中輩人. 雖不去家捨欲. 當持經戒. 分

檀布施. 常信佛語. 欲生佛國. 其人命終. 自見

阿彌陀佛. 往至佛國. 可得智慧勇猛. 若人中

悔. 心中狐疑. 不信分檀諸善得福. 不信彌陀

佛國往生. 其人續念不絶. 暫信暫不信. 無所

專據. 續其善願爲本故得往生. 其人壽終. 不

能得至阿彌陀佛所. 便道見阿彌陀佛國界

邊七寶城中. 心大歡喜. 便止其中. 七寶水池

蓮華化生. 其城縱廣二千里. 快樂如□利天.

不見彼佛. 但見光明. 心自悔責. 其人於城中

五百歲. 乃得往至阿彌陀佛. 聞經聞解

無量壽經    不了佛智胎宮受生

佛告慈氏. 彼國人民. 有胎生者. 汝復見不. 對

曰已見. 其胎生者所處宮殿. 或百由旬. 或五

百由旬. 各於其中. 受諸快樂. 如□利天. 慈氏

白佛. 何因何緣. 彼國人民. 胎生化生. 佛言.

若有衆生. 以疑惑心. 修諸功德. 願生彼國. 不

了佛智. 不思議智. 不可稱智. 大乘廣智. 無

等無倫最上勝智. 於此諸智. 疑惑不信. 然猶

信罪福. 修習善本. 願生其國. 此諸衆生. 生彼

宮殿. 壽五百歲. 常不見佛. 不聞法. 不見僧.

是故於彼謂之胎生. 若有衆生. 明信佛智乃

至勝智. 作諸功德. 信心□向. 此諸衆生. 於

七寶華中. 自然化生. 加趺而坐. 須臾之頃. 身

相光明. 智慧功德. 如諸菩薩. 具足成就. 彌勒

下	欄

當知. 彼化生者. 智慧勝故. 佛言. 其人作是以

後. 若復中悔. 心意狐疑. 不信作善後世得福.

不信往生佛國. 其人雖爾. 續得往生. 其人命

欲終時. 阿彌陀佛. 卽令其人於臥夢中見阿

彌陀國土. 心中大喜. 意自念言. 我悔不知益

作諸善. 今當往生. 其人但念. 口不能言. 卽自

悔過者. 疑差減少. 悔無所及. 其人命終. 卽生

阿彌陀佛國. 不能得前至. 便道見二千里七

寶城中. 心獨歡喜. 便止其中. 於七寶浴池. 蓮

華化生. 如第二□利天上自然之物. 於其城

中五百歲竟. 乃得出至阿彌陀佛所. 其人聞

經. 心不開解. 智慧不明. 所居舍宅在地. 不能

令舍宅隨意高大在虛空. 復去阿彌陀佛

2大遠. 不能得近. 亦如第二中輩狐疑也. 其

人久久亦當智德開解. 知經勇猛. 次如上第

一輩也. 所以者何. 皆坐前世心道時. 中悔狐

疑. 暫信暫不信. 不信作善得其福德. 皆自然

得之爾. 當知. 生疑惑者. 爲失大利. 是故應當

明信諸佛無上智慧

觀經疏釋日觀中云. 敎令正觀. 爲除疑心.

大本明以疑惑心修諸功德. 落在邊地復

受胎生故. 作此觀令除疑惑也. 妙宗曰. 經

云. 不了佛智則生疑惑. 疏云. 故作此觀. 令

除疑惑. 卽顯此觀. 能了佛智. 若不用三觀

觀落日者. 則迷佛智. 日觀旣爾. 餘觀例然.

故知. 大師依乎佛智立今觀法. 若凡小善

乃至臨終□向佛智作衆惡者. 須依佛智

心滅罪障. 旣有乘種生彼. 速見三寶. 不生

邊地及胎宮也

經數: 一九六九

經名: 樂邦文類卷第一

頁數: 一五六

上	欄

菩薩處胎經  生染著心墮懈慢國

佛言. 過此西方十二億那由他刹有懈慢國.

1決樂安隱. 人欲往生阿彌陀佛國. 若從此國

過. 人多染著. 卽願生其中. 遂不得到彌陀佛

土. 若人見此. 不貪不愛. 卽得越過至安樂國

彌陀經□曰. 此懈慢國. 卽無量壽經所謂

疑城. 佛恐衆生念佛生疑. 故現此國也. 問

旣云懈慢. 何得快樂. 答若對極樂卽爲懈

慢. 若對娑婆卽爲快樂也

平等覺經	淨土聲聞修行證果

無量淸淨佛國. 其諸菩薩阿羅漢. 各自行道.

中有在地講經. 誦2經坐禪者. 有在虛空講經

3經行者. 中有未得須陀洹道者. 則得須陀洹

道. 未得斯陀含道者. 則得斯陀含道. 未得阿

那含道者. 則得阿那含道. 未得阿羅漢道者.

則得阿羅漢道. 未得阿惟越致者. 則得阿惟

越致. 各自行道. 莫不歡喜. 又彌陀經云. 彼佛

弟子皆阿羅漢. 非是算數. 又觀經中中三品

人. 生彼聞法. 皆得阿羅漢果

十疑論曰. 彼無二乘之心. 純一大乘淸

淨良伴. 觀經疏問曰. 依往生論. 二乘種不

生. 觀經中輩小乘得生何耶. 答正處小行

不生. 要由垂終發大乘種. 爾乃得生. 以其

先多學小. 至彼聞苦空無常. 發其本解. 元

證小果. 得小果已. 於小不住. 必還入大. 妙

宗曰. □心故得生. 慣習故證小. 知大證小.

不執偏眞而爲究竟. 不久證大也

無量壽經   揀五逆謗法不得往生

四十八願第十八云. 設我得佛. 十方衆生. 至

中	欄

心信樂. 欲生我國. 乃至十念. 若不生者. 不取

正覺. 唯除五逆誹謗正法. 又下卷云. 諸有聞

佛名號. 信心歡喜. 乃至一念. □向願生卽得

往生. 唯除五逆誹謗正法

觀經疏云. 大本五逆謗法不得生. 此觀

經逆罪得生. 釋有兩義. 約人造罪有上有

下. 上根如世王造逆. 必有重悔. 令罪消薄.

容使得生. 下根造逆多無重悔. 故不得生.

二者約行. 行有定散. 觀佛三昧名定. 修餘

善業爲散. 散善力微. 不除五逆. 不得往生.

大本就此. 故言不生. 此經明觀故說得生

無量壽經   三輩修因往生之相

佛言. 十方衆生願生彼國. 凡有三輩. 其上輩

者. 捨家棄欲. 而作沙門. 發菩提心. 一向專念

無量壽佛. 修諸功德. 願生彼國. 是人壽終. 無

量壽佛與諸大衆. 現其人前. 卽隨彼佛. 生七

寶華中. 住不退轉. 智慧勇猛. 神通自在. 其中

輩人. 至心願生彼國. 雖復不作沙門. 大修功

德. 當發無上菩提之心. 一向專念無量壽佛.

多少修善. 奉持齋戒. 起立塔像. 飯食沙門等.

以此□向願生彼國. 其人臨終. 無量壽佛化

現其身. 與諸大衆現其人前. 卽隨化佛往生

其國. 住不退轉. 功德智慧次上輩也. 其下輩

人. 至心欲生彼國. 假使不作諸功德. 當發無

上菩提之心. 一向專意乃至十念. 若聞深法.

歡喜信樂不生疑惑. 乃至一念念於彼佛. 此

人臨終. 夢見彼佛. 亦得往生. 功德智慧次中

輩也

觀經疏曰. 觀經九品. 爲令識位之上中下.

下	欄

卽是大本三品也. 孤山刊正記曰. 大本三

輩. 但齊觀經六品. 以彼三輩純明善行. 不

及惡人故也. 靈芝謂. 大本三品. 皆曾發心.

可對觀經上品. 中下二品. 則非所對. 肉復

行因與今全別. 輔正解曰. 天台以今經九

品. 會同大本三輩. 乃約彼此位次高下相

同而會. 不約行因發心之相以會三品也

無量壽經   較量二土修善不同

佛言. 後世人得佛經語. 當熟思之. 能於其中.

端心正行. 主行爲善. 率化其下. 轉相○令. 各

自端守. 廣殖德本. 布恩施惠. 忍辱精進. 一心

智慧. 正心正意. 齋戒淸淨一日一夜. 勝在無

量壽國爲善百歲. 所以者何. 彼佛國土. 無爲

自然皆積衆善. 無毛髮之惡. 故於此修善十

日十夜. 勝於他方諸佛國中爲善千歲. 以他

方佛國爲善者多. 爲惡者少故. 唯此多惡無

有自然. 心勞形困. 飮苦食毒. 吾哀汝等. 苦心

誨諭. 敎令修善

無量壽經	往生淨土菩薩衆多

彌勒白佛言. 於此世界. 有幾不退菩薩往生

極樂. 佛告彌勒. 於此世界. 有六十七億不退

菩薩. 往生彼國. 一一菩薩. 已曾供養無數諸

佛. 次如彌勒者也. 諸小行菩薩. 及修習少功

德者. 不可稱計. 皆當往生. 又不但我刹諸菩

薩往生. 他方佛土. 如遠照佛刹. 有百八十億

菩薩. 皆當往生. 乃至不但此十四佛國諸菩

薩往生. 十方世界無量佛國. 往生者甚多無

數. 若我具說. 一劫尙未能盡. 今略說耳

無量壽經   法滅留經百歲度人

經數: 一九六九

經名: 樂邦文類卷第一

頁數: 一五七

上	欄

若有聞此經者. 於無上道. 終不退轉. 是故應

當專心說行. 吾說此經法. 令見無量壽佛及

其國土. 所當爲者. 皆可心之. 無得以我滅度

之後復生疑惑. 當來之世. 經道滅盡. 我以慈

愍. 特留此經. 止住百歲. 其有衆生値斯經者.

隨意所願皆可得度. 其有不信讚歎稱揚阿

彌陀佛名號而謗毁者. 五劫之中. 當墮地獄

具受衆苦

無量壽經   勸各精進努力心之

佛告彌勒. 諸天人等. 無量壽國. 微妙安樂. 淸

淨若此. 何不力爲善. 念道之自然. 著於無上

下. 洞達無邊際. 宜各勤精進. 努力自心之. 必

得超絶去. 往生安養國. 橫截五惡道. 惡趣自

然閉. 昇道無窮極. 易往而無人. 其國不逆違.

自然之所牽. 何不棄世事. 勤行心道德. 可獲

極長生. 壽樂無有極

無量壽經   無量壽佛光明普照

佛告阿難. 無量壽佛. 威神光明. 最尊第一. 諸

佛光明. 所不能及. 或有佛光. 照百佛世界. 或

千佛世界. 取要言之. 乃照東方□沙佛刹. 南

西北方四維上下. 亦復如是. 或有佛光. 照

1于七尺. 或照一由旬. 如是轉倍. 乃至照一

佛刹. 是故無量壽佛. 號無量光佛. 無邊光佛.

無□光佛等. 其有衆生遇斯光者. 三垢消滅.

身意柔軟. 歡喜踊躍. 善心生焉. 若在三塗. 見

此光明. 無復苦惱. 壽終之後. 皆蒙解脫

無量壽經    寶□飮食自然盈滿

彼佛國土. 諸往生者所處宮殿. 衣服寶器. 自

然在前. 金銀琉璃等□. 隨意而至. 百味飮食.

中	欄

自然盈滿. 雖有此食. 實無食者. 但見色聞香.

意以爲食. 自然飽足. 身心柔軟. 無所味著. 事

已化去. 時至復現. 又平等覺經. 大彌陀經□

云. 阿彌陀佛菩薩阿羅漢. 悉有自然七寶□.

□中百味飮食. 不類世間 天上乃八方上下.

飮食中精味香味無比. 自然化生. 欲得甛醋.

在所欲得. 所食不多不少. 亦不言美惡. 食訖

化去. 皆淸淨無染所食. 但用作氣力耳. 往生

論云. 愛樂佛法味. 禪三昧爲食

安養記曰. 初言實無食者. 次二經謂用氣

力故食. 準欲界未離段食. 故須食之. 據滿

願子成佛. 法喜禪悅食. 更無餘食想. 則淨

土亦容實無食者. 當知. 彼土百味四微. 旣

隨意而具. 食與不食. 安可一途. 二經各說.

乃適時好尙耳

華嚴經   較量二土晝夜長短

壽量品心王菩薩言. 此娑婆世界釋迦佛刹

一劫. 於極樂世界阿彌陀佛刹. 爲一日一夜.

極樂世界一劫. 袈裟幢世界金剛堅佛刹. 爲

一日一夜. 如是次第過百萬阿僧祇世界. 最

後世界一劫. 於勝蓮華世界賢勝佛刹. 爲一

日一夜. 又彌陀經云. 彼佛國土晝夜六時

慈恩彌陀通贊曰. 淨土晝夜各有六時. 問

淨土人絶無明. 國無昏曉. 何言豈夜. 答華

開金沼化生. 爲天曙之情. 鳥宿瓊林. 菩薩

作時昏之想. □川新疏曰. 當知. 六時應是

晝三夜三. 彼國衆生. 身有光明. 無須彌山.

不以日之出沒分其晝夜. 若如釋籤. 謂諸

天以華開華合以表晝夜. 則慈恩之說或

下	欄

然. 此則寄此方晷刻. 名彼土時分耳. 如華

嚴所說. 則西方六時. 誠不可用此間寅卯

等校其長短也. 或不取慈恩所說. 以無證

據故. 予閱悲華經. 彼明蓮華尊佛世界乃

曰. 彼佛常有光明. 以華合鳥棲菩薩入定.

卽知夜分. 若風吹華散. 諸鳥和鳴. 菩薩從

禪定起. 知是晝分

文殊說般若經   修一行三昧專稱佛名

文殊言. 云何名一行三昧. 佛言. 法界一相?

緣法界. 是名一行三昧. 欲入一行三昧. 應處

空2閑. 捨諸亂意. 不取相貌. 繫心一佛. 專稱

名字. 隨佛方所. 端身正向. 能於一佛. 念念相

續. 卽是念中. 能見過去現在諸佛. 何以故. 念

一佛功德. 亦與無量諸佛功德無二. 皆成一

如. 成最正覺

天台止觀云. 常坐三昧. 出文殊說文殊問

經. 名一行三昧. 九十日爲一期. 結3加正

坐. 隨一佛方面. 端坐正向. 時刻相續. 若坐

疲極. 或疾病所困. 或睡蓋所覆. 內外障侵

奪. □當專稱一佛名字. □愧懺悔以命自

歸. 與十方佛名. 功德正等. 輔行釋曰. 隨一

佛方面等者. 隨向之方. 必須正西. 若障起

念佛所向便故. 經雖不局令向西方. 旣令

專稱一佛. 諸敎所讚多在彌陀故. 以西方而

爲一準. 與十方佛等者. 釋疑也. 恐有人疑.

何故獨令稱彌陀. 是故釋云. 功德正等也

般舟經   修佛立三昧專念彌陀

佛言. 何因致現在諸佛悉在前立三昧. 有其

四衆持戒完具. 獨一處止. 心念西方阿彌陀

經數:一九六九

經名:樂邦文類卷第一

頁數:一五八

上	欄

佛. 今現在去是千億萬佛刹. 其國名須摩提.

在衆菩薩中央. 說經一切常念彼佛. 譬如夢

中. 見金寶親屬. 相與娛樂. 覺已說之. 若人念

彼佛一日晝夜. 若過七日七夜. 阿彌陀佛. 於

覺不見. 夢中見之. 心作念時. 諸佛國土. 大山

須彌. 幽冥之處. 悉爲開闢. 不持神足到其佛

刹. 便於是間. 坐見彼佛. 聞所說經. 譬如舍衛

有三□女. 時羅閱國有三男子. 本未曾見. 聞

之□意卽動. 夢到其所. 與共棲宿. □事宛然.

用是念故. 見佛當生. 常念佛身有三十二相

端正無比. 用1念佛故. 得空三昧. 又如夢中食

甘美飮食. 覺已腹空. 自念一切所有. 皆如夢

也. 佛於三昧中. 立有三事持. 佛威神力持.

佛三昧力持. 本功德力持. 用是三事故得見

佛. 作是念. 佛從何所來去到何所. 自念佛無

所從來. 我亦無所至. 我所念卽見心作佛心.

自見心是佛心是. 2□薩阿竭. 心是我身心.

見佛心不自知心. 心不自見心. 心有想爲癡

心. 無想是泥洹. 是法無可樂者. 皆念所爲. 設

使念爲空耳. 復有四事. 疾得是三昧. 一者不

得有世間思想. 如指相禪頃三月. 二者不得

臥出三月. 如指相禪頃. 三者經行不得休息.

不得坐三月. 除飯食左右. 四者爲人 說經.

不得望人衣服飮食. 佛威神力. 於三昧中立.

東視百千佛百萬佛百億佛. 如是十方悉見

諸佛

止觀云. 常行三昧出般舟經. 般舟□爲佛

立. 佛立有三義(如經)此三昧成. 能於定中. 見

十方佛在前立. 明此三昧有三. 一身開遮

中	欄

身開常行. 避惡知識. 常獨處止. 常行乞食.

不受別請. 嚴飾道場. □沐其身. 改換衣服

唯專行旋. 九十日爲一期. 要期誓願. 使我

筋骨枯朽. 學是三昧不得. 終不休息. 二口

說默. 九十日口常唱阿彌陀佛名無休息.

九十日心常念阿彌陀佛無休息. 或唱念

俱運. 或先念後唱. 或先唱後念. 唱念相繼.

無休息時. 若唱彌陀. 卽是唱十方佛功德

等. 但專彌陀爲法門主. 擧要言之. 步步

聲聲. 念念唯在彌□. 三意止觀. 三月常念

彌陀三十二相. 從足下千輻輪相. 一一逆

緣念諸相. 乃至無見頂. 亦應從頂緣至千

輻輪. 令我亦逮是相. 又念我當從心得佛

從身得佛. 佛不用心得. 不用身得. 不用心

得佛色. 不用色得佛心. 智者曉了. 本無所

有. 壤本絶3末(空)如夢見七寶親屬. 覺已不

知在何處. 又如□女夜夢從事. 覺已念之.

不來不往. 樂事宛然. 又如夢食美食. 覺

已腹空. 自念一切所有法. 皆如夢. 是名如

相念(假)自念佛從何所來. 我亦無所至. 我

所念卽見心作佛心. 自見心見佛心. 是佛

心. 是我心見佛心. 不自知心. 心不自見

心. 心有想爲癡心. 無想是泥洹. 是法無可

示者. 皆念所爲. 設有念亦了無所有(中)若

人欲得智慧如大海. 於此坐不運神通. 悉

見諸佛者. 當修是三昧. 是三昧於諸功德.

最爲第一. 此三昧是諸佛父母. 一切如來

從是法生

輔行釋曰. 意止觀中. 先念三十二相. 以爲

下	欄

觀境. 又念我當下. 正明於境. 以修三觀. 我

所念諸句中佛字. 一自心三昧所見佛. 二

西方從因感果佛. 今具二義. 共爲一境. 爲

順理故. 從初義釋. 三昧旣成. 隨念卽見. 見

是心性名心作佛. 佛旣心作故. 是佛時名

見自心. 若見自心. 卽見佛心. 以彼佛心是

我心故. 故此中意. 但觀自心及所見佛. 不

出法性故. 見佛心卽見己心. 己心佛心卽

是中道. 四明融心解曰. 止觀判般舟文. 心

佛□得爲空. 夢事宛然爲假. 心不見心爲

中. 說則三相歷然. 修則一念備(矣)

方等大集經  修佛立三昧中道觀法

佛告賢護. 若欲成就諸佛現前三昧. 隨所念

處卽見如來. 如取淸油淨水水晶明鏡. 用是

四物觀己4而像. 善惡好醜影現分明. 而彼現

像. 不從四物出. 亦非餘處來. 非自然有. 非人

造作. 當知. 彼像無所從來. 亦無所去. 無生無

滅. 無有住所. 菩薩亦爾. 卽復思惟. 今此佛

者. 從何所來. 而我是身. 復從何出. 觀彼如

來. 竟無來處及以去處. 我身亦爾. 本無出處.

豈有轉還. 彼復應作如是思惟. 今此三界. 唯

是心有. 何以故. 隨彼心念. 還自見心. 今我從

心見佛. 我心作佛. 我心是佛. 我心是如來. 我

心是我身. 我心見佛. 心不知心. 心不見心. 心

有想念. 則成生死. 心無想念. 卽是涅槃. 所思

5旣滅. 能想亦空. 當知. 菩薩因此三昧. 證大

菩提

此經與前般舟經. 同本異譯. 此中所用中

道觀法. 文相顯著. 故更重錄

經數:一九六九

經名:樂邦文類卷第一

頁數:一五九

上	欄

華嚴經    解脫長者得唯心念佛門

長者言. 善男子. 我若欲見安樂世界無量壽

如來. 隨意卽見. 如是十方一切世界所有如

來. 我若欲見. 隨意卽見. 我能了知一切如來

國土莊嚴神通等事. 無所從來. 亦無所至. 無

有行處. 亦無住處. 亦如己身. 無來無去. 無行

住處. 然彼如來. 不來至此. 我不往彼知. 一

切佛及與我心. 皆如夢故. 如夢所見從分別

生. 見一切佛. 從自心起. 又知自心. 如器中

水. 悟解諸法. 如水中影. 又知自心. 猶如幻

術. 知一切佛. 如幻所作. 又知自心諸佛菩薩.

悉皆如[&FFFF]#. 譬如空谷隨聲發[&FFFF]#. 悟解自心. 隨

念見佛. 我如是知. 如是憶念. 所見諸佛. 皆由

自心(此出貞元華嚴經)

淸□貞元疏曰. 無所從來下 正辨唯心. 卽

心無心 便入眞如. 了彼相虛. 唯心現故.

以我卽寂之唯心. 叩彼卽體之妙用. 能念

1念念. 何動寂之相干. 旣了唯心. 了心卽

佛故. 隨所念無非佛矣. 肉志一不撓. 精硏

造微. 佛應克誠. 于何不見下列四喩. 通顯

唯心. 喩無來往. 別喩兼明不出入等. 四喩

皆具四觀. 一正是唯心. 二唯心故空. 三唯

心故假. 四唯心故中融而無□. 卽華嚴意

夢. 2喩不來不去. 影喩不出不入. 幻喩非有

非無[&FFFF]#喩非合非散. 三觀齊驅. 以性融相.

則入重重念佛之境. 已見德雲

華嚴經   依普賢願3主得生極樂

行願品. 普賢菩薩. 於逝多林末會. 發十大願

王. 其一一願皆云. 虛空界盡. 衆生界盡. 我

中	欄

此大願. 無有窮盡. 是人臨命終時. 最後刹那.

一切諸根. 悉皆散壤. 一切威勢. 悉皆退失. 輔

相大臣. 宮殿內外象馬車乘珍寶. 伏藏無復

相隨. 唯此願王. 不相捨離. 於一切時. 引導

其前. 一刹那中. 卽得往生極樂世界. 到已卽

見阿彌陀佛. 其人自見. 生蓮華中. 蒙佛授記.

得授記已. 經無數劫. 普於十方不可說不可

說世界. 以智慧力. 隨衆生心. 而爲利益. 乃至

能於煩惱大苦海中. 拔濟衆生. 令其出離皆

得往生極樂世界. 又下偈云. 願我臨欲命終

時. 盡除一切諸障□. 面見彼佛阿彌陀. 卽得

往生安樂刹. 我旣往生彼國已. 現前成就此

大願. 一切圓滿盡無餘. 利樂一切衆生界

貞元疏曰. 問不心生華藏. 期生極 樂何耶.

答有四意. 一者有緣故. 二欲使衆生歸憑

情一故. 三不離華藏故. 四卽本師故. 行願

□曰. 有緣者彌陀願重. 4偏接娑婆人也.

歸憑情一者. 若聞十方皆妙彼此融通. 則

初心茫茫. 無所依託. 故方便引之. 不離華

藏者. 極樂去此. 但十萬億佛土. 華嚴中所

有佛刹. 皆微塵數故不離也. 卽本師者. 如

經第三十九云. 或有見佛無量壽觀自在

等共圍繞. 疏判云. 讚本尊遮那之德也. 疏

又曰. 華藏刹海皆遮那境. 無量壽佛. 去十

萬億. □未出於刹種之中. 豈非本師隨名

異化也

道純法師曰. 問普賢行願. 是華嚴流通. 何

故於世界海中. 偏指極樂. 旣信解圓宗. 十

方佛刹. 皆可往生. 結歸西方. 必有深旨. 答

下	欄

普賢爲善財海衆. 說願王已. 結歸西方者.

蓋爲信解圓宗人. 入文珠智. 修普賢行. 福

慧事理皆稱法界. 此大心人. 雖妙悟本明

頓同諸聖. 然猶力用未充. 未及如來出現

普利衆生所以暫依淨土. 親近彌陀海衆.

直至成佛. 故經曰. 親睹如來無量光. 現前

授我菩提記. 蒙彼如來授記已. 化身無數.

百俱[&FFFF]#智力廣大遍十方. 普利一切衆生

界. 卽斯意也(此文出直指淨土決疑集)

法華經   聞經修行卽往安樂世界

佛言. 若有女人. 聞是經典. 如說修行. 於此命

終. 卽往安樂世界阿彌陀佛大菩[&FFFF]#衆圍繞

住處. 生蓮華中寶座之上. 不復爲貪欲所惱.

亦復不爲嗔□愚癡所惱. 亦復不爲□慢嫉

□諸垢所惱. 得菩薩神通無生法忍

[&FFFF]#溪法華記曰. 若有女人等者. 此中□云

聞是經典如說修行卽淨土因. 不須更指

觀經等也. 問如何修行. 答旣云如說修行.

依經立行. 具如分別功德品中. 直觀此土

四土具足. 故此佛身卽三身也. 故此大衆

卽一切衆. 以惑未斷故. 故安樂行. 是同居

淨土行之氣分也. 故不離同居穢. 見同居

淨. 句同居類多. 何必極樂. 答敎說多故. 由

物機故. 是攝生故. 令專注故. 宿緣厚故. 約

多分故

大寶積經   發十種心得生極 樂

彌勒白佛言. 如佛所說阿彌陀佛極樂世界

功德利益. 若有衆生. 發十種心. 隨一一心. 專

向於佛. 是人命終. 當得往生. 世尊何等名爲

經數:一九六九

經名:樂邦文類卷第一

頁數:一六○

上	欄

十種心. 佛告彌勒. 如是十心. 非諸凡愚不善

丈夫具煩惱者之所能發. 何等爲十. 一者於

諸衆生. 起於大慈. 無損害心. 二者於諸衆生.

起於大悲. 無逼惱心. 三者於佛正法. 不惜身

命. 樂守護心. 四者於一切法. 發生勝忍. 無執

著心. 五者不貪利養. 恭敬尊重. 淨意樂心. 六

者心佛種智. 於一切時. 無妄失心. 七者於諸

衆生. 尊重恭敬. 無下劣心. 八者不著世論. 於

菩提分. 生決定心. 九者種諸善根. 無有雜染

淸淨之心. 十者於諸如來. 捨離諸相. 起隨念

心. 是名菩薩發十種心. 由是心故. 當得往生.

若人於此十心. 隨成一心. 樂欲往生彼佛世

界. 若不得生. 無有是處(經第九十二卷)

隨願往生經    娑婆濁惡偏讚西方

普廣菩薩白佛言. 何故經中讚嘆阿彌陀佛

刹七寶諸樹. 宮殿樓閣. 諸願生者. 皆悉隨彼

所欲. 應念而至. 佛告普廣. 汝不解我意. 娑婆

世界人多貪濁. 信向者少. 習邪者多. 不信正

法. 不能專一. 令諸衆生專心有在. 是故讚嘆.

彼佛國土諸往生者. 悉隨彼願. 無不獲果

大集日藏經   念佛隨心1睹2見大小

佛言. 欲生淸淨佛刹. 不生障□. 而此衆生.

應淨洗浴. 著鮮潔衣. 菜食長齋. 勿□辛臭. 於

寂靜處. 正念結加. 或行或坐. 念佛身相. 更莫

他緣. 或一日夜. 或七日夜. 至心念佛. 乃至見

佛. 小念見小. 大念見大. 乃至無量念者. 見佛

色身無量無邊. 佛身三十二相. 於一一相. 亦

念亦觀. 皆能明了. 隨所見相. 見靑光明. 於彼

光相. 專精繫意. 無令心亂. 彼光出已. 從行者

中	欄

頂入. 爾時安心. 謹莫驚怖. 念此靑光. 於自身

中. 支體遍行. 見身火然. 乃至成陸. 風來散

滅. 如是念時. 無有一相. 十方皆空. 如是修

者. 能於一禪指頃. 到一佛刹及無量刹

此經所明念佛. 雖不定指西方. 竊見慈雲

懺主念佛方法. 引證念佛大小之義. 故此

錄之3庶覽彼文者. 知經始末

目連所問經   無是壽國易往易取

佛告目連. 譬如萬川長流. 有色草木. 前不顧

後. 後不顧前. 都會大海. 世間亦爾. 雖有豪貴

富樂自在. 悉不得[&FFFF]#生老病死. □由不信佛

經. 後世爲人. 更甚困劇. 不能得生千佛國土.

是故我說. 無量壽國. 易往易取. 而入不能修

行往生. 返事九十六種邪道. 我說. 是人名無

眼人. 名無耳人

十往生經	念佛之人菩薩守護

佛言. 若有衆生. 念阿彌陀佛. 願往生者. 彼佛

卽遣二十五菩薩. 擁護行者. 若行若坐. 若住

若臥. 若晝若夜. 一切時一切處. 不令惡鬼惡

神得其便也

觀佛三昧經    佛記文殊當生極樂

文殊白佛言. 我念過去. 寶威德上王佛時有

長者. 名一切施. 長者有子. 名曰戒護. 子在母

胎. 以敬信故預. 爲其子受三歸依. 生年八歲.

童子見佛. 恭敬作禮. 一見佛故. 卽得除滅百

千萬億生死之罪. 從是4已後. 常生淨土. 得

百千億念佛三昧門. 故今釋尊復記之曰. 文

殊師利. 汝當往生極樂世界證入初地

文殊發願經   文殊發願心生極樂

下	欄

願我命終時    滅除諸障□

面見阿彌陀    往生安樂刹

生彼佛國已    成滿諸大願

阿彌陀如來    現前授我記

嚴淨普賢行    滿足文殊願

盡未來際劫    究竟菩薩行

入楞伽經	佛懸記龍樹生極樂國

大慧汝當知    善逝涅槃後

未來世當有    持於我法者

南天竺國中    大名德比丘

厥號爲龍樹    能破有無宗

世間中顯我    無上大乘法

得初歡喜地    往生安樂國

楞伽經有三本. 此出七卷成文. 實叉難陀

所譯. 在四字函

善信摩親經    善信厭女心生淨土

佛在舍衛. 有長者女. 名曰善信. 智慧博達. 常

有大願. 不樂世俗. 自念萬物無常. 當歸於死.

天地亦當敗壤. 何肉人身. 念我父母兄弟不

知罪福. 貪欲無厭. 我年三五. 以許他男. 我

家兄弟. 受取匹帛. 我身當往受諸苦難. 不如.

今日淸淨. 當發上願. 心覓安隱長樂之處. 可

以自娛. 便正一心. 自誓身命. 爾時天帝現於

空中. 告善信言. 若當自歸西方安隱淸淨法

國. 先向十方禮拜. 慈心敬意念必達也. 女便

歡喜. □浴燒香. 向十方禮. 天又告曰. 汝當說

頌讚嘆阿彌陀佛. 善信依敎. 帝釋卽化端生

男子. 手抱黃金. 以頌調之. 善信答頌. 訶男女

過. 帝釋叉手勞之. 欲何心索. 普世無雙功德